pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.มอบผู้ตรวจราชการฯ แก้ปัญหาการจัดบริการในแหล่งท่องเที่ยว ไม่ให้กระทบประชาชนในพื้นที่
วันอาทิตย์ที่ 18 กุมภาพันธ์ 2561
สธ.มอบผู้ตรวจราชการฯ แก้ปัญหาการจัดบริการในแหล่งท่องเที่ยว ไม่ให้กระทบประชาชนในพื้นที่
กระทรวงสาธารณสุข มอบผู้ตรวจราชการเขตสุขภาพที่ 1 แก้ไขปัญหาการจัดบริการในแหล่งท่องเที่ยว จัดสรรบุคลากรให้เพียงพอตามภาระงาน ไม่ให้กระทบกับประชาชนในพื้นที่
กระทรวงสาธารณสุข มอบผู้ตรวจราชการเขตสุขภาพที่ 1 แก้ไขปัญหาการจัดบริการในแหล่งท่องเที่ยว จัดสรรบุคลากรให้เพียงพอตามภาระงาน ไม่ให้กระทบกับประชาชนในพื้นที่
นายแพทย์ธงชัย เลิศวิไลรัตนพงศ์ ผู้ตรวจราชการกระทรวงสาธารณสุขเขตสุขภาพที่ 1 กล่าวว่าได้รับมอบหมายจากนายแพทย์เจษฎา โชคดํารงสุข ปลัดกระทรวงสาธารณสุข เข้าไปเยี่ยมให้กําลังใจติดตามผลการดําเนินงานพร้อมวางแผนจัดบริการไม่ให้กระทบกับประชาชนในพื้นที่ ที่ โรงพยาบาลปาย อ.ปาย จ.แม่ฮ่องสอน ซึ่งเป็นโรงพยาบาลชุมชนขนาด 60 เตียง ดูแลประชาชนในพื้นที่ 37,196 คน และนักท่องเที่ยวปีละประมาณ 500,000 คน เป็นชาวต่างชาติ ประมาณ 100,000 คน หมุนเวียนกันมาท่องเที่ยวตลอดปี
ในส่วนของอัตรากําลังของผู้ให้บริการ เนื่องจากจังหวัดแม่ฮ่องสอน พื้นที่ส่วนใหญ่เป็นภูเขา ต้องดูแลประชาชนที่อาศัยอยู่ในพื้นที่สูง บุคลากรทางด้านสาธารณสุขเลือกมาอยู่ที่นี่น้อยกว่าที่อื่น โดยเฉพาะสาขาแพทย์ ที่มีปัญหาที่ขาดเพราะเป็นพื้นที่ห่างไกล แพทย์หลังจบการศึกษาแล้วลาออกถึงร้อยละ 50 โดยที่โรงพยาบาลปายปัจจุบันมีแพทย์ 7 คน ลาศึกษาต่อจะจบในปีนี้อีก 1 คน ตามกรอบขั้นต่ํา(FTE)มีได้ถึง 14-17 คน ส่วนพยาบาลมี 55 คน ตามกรอบ 52-64 คน โดยมีผู้มารับบริการแผนกผู้ป่วยนอกปีละ 105,000 ครั้ง เฉลี่ยวันละ 360 คน อัตราครองเตียงผู้ป่วยในเฉลี่ยร้อยละ 62
ทั้งนี้ มีนักท่องเที่ยวชาวต่างชาติมารับบริการแผนกผู้ป่วยนอกปีละ 6,000-7,000 คน เฉลี่ยวันละ 17-19 คน คิดเป็นร้อยละ 5 ของผู้ป่วยนอกทั้งหมด โดยร้อยละ 40 มาทําแผลต่อเนื่อง ร้อยละ 30 อุบัติเหตุบาดเจ็บทั่วไป ร้อยละ 25 เป็นโรคทั่วไป มีผู้ป่วยต่างชาติอาการหนักต้องส่งต่อ 20 รายต่อปี สามารถเรียกเก็บค่าบริการจากผู้ป่วยชาวต่างชาติได้ประมาณ 3 ล้านบาทต่อปี คิดเป็นร้อยละ 15 เมื่อเทียบกับงบประมาณที่ได้รับจากงบค่าใช้จ่ายรายหัว
อย่างไรก็ตาม การที่โรงพยาบาลปายมีภาระงานเพิ่มขึ้นจากนักท่องเที่ยว และการที่มีแพทย์เพียงครึ่งเดียวของกรอบขั้นต่ํา คงกระทบต่อการบริการบ้าง แต่ชาวต่างชาติที่เพิ่มขึ้นส่วนนี้ มีส่วนเพิ่มเสถียรภาพทางการเงินให้โรงพยาบาลได้ ส่วนปัญหาการขาดแคลนแพทย์ที่เป็นปัญหาสําคัญ จะมีแนวโน้มดีขึ้นจากจํานวนแพทย์สําเร็จการศึกษาต่อปีมีมากขึ้น และผลจากการขับเคลื่อนยุทธศาสตร์ด้านกําลังคนของกระทรวงสาธารณสุขที่เป็นรูปธรรมมากขึ้น
สําหรับเขตสุขภาพที่1 มี 8 จังหวัด เชียงราย เชียงใหม่. แม่ฮ่องสอน ลําปาง ลําพูน แพร่ พะเยา น่าน
รัฐบาลไทย-ข่าวทำเนียบรัฐบาล-รอง นรม. และ รมว.กห. พร้อมคณะ ลงพื้นที่รับทราบสถานการณ์และให้กำลังใจประชาชนที่ได้รับผลกระทบจากระเบิดป่วนเมืองภาคใต้
วันอังคารที่ 12 มีนาคม 2562
รอง นรม. และ รมว.กห. พร้อมคณะ ลงพื้นที่รับทราบสถานการณ์และให้กําลังใจประชาชนที่ได้รับผลกระทบจากระเบิดป่วนเมืองภาคใต้
เมื่อ 11 มี.ค.62 : 1300 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ อันประกอบด้วย รมช.กห., ปล.กห, ปล.มท.,  ผล.ตร. และ ลมช.  ได้เดินทางลงพื้นที่ภาคใต้ เพื่อรับทราบรายงานสถานการณ์และให้กําลังใจประชาชนที่ได้รับผลกระทบจากระเบิดป่วนเมือง
เมื่อ 11 มี.ค.62 : 1300 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ อันประกอบด้วย รมช.กห., ปล.กห, ปล.มท., ผล.ตร. และ ลมช. ได้เดินทางลงพื้นที่ภาคใต้ เพื่อรับทราบรายงานสถานการณ์และให้กําลังใจประชาชนที่ได้รับผลกระทบจากระเบิดป่วนเมือง โดยกลุ่มผู้ใช้ความรุนแรง ในพื้นที่ จว.สตูล และ พัทลุง ที่ผ่านมา
โดยตรวจความเสียหายและรับฟังสถานการณ์ในพื้นที่ อ.ปากพะยูน จว.พัทลุง ให้ความเชื่อมั่นการทํางานของเจ้าหน้าที่รัฐ รวมทั้งเป็นกําลังใจกับประชาชน ครูและนักเรียนที่ได้รับผลกระทบ ณ รร.ปากพะยูนพิทยาคาร ต่อจากนั้นได้เดินทางไปดูความเสียหายในพื้นที่ อ.เมือง จว.สตูล และรับฟังการบรรยายสรุปสถานการณ์ความรุนแรงที่เกิดขึ้นในภาพรวม ณ ศาลากลาง จว.สตูล ซึ่งโดยภาพรวมประชาชนในพื้นที่ จว.ตรังและพัทลุง ร่วมกันสะท้อนถึงความต้องการอยู่ร่วมกันอย่างสงบสุขและรังเกียจการกระทําที่ป่าเถื่อนใช้ความรุนแรงที่เกิดขึ้น
สถานการณ์โดยสรุป พบความเคลื่อนไหวการก่อเหตุโดยคาดว่ามีความเชื่อมโยงกับกลุ่มบุคคลเป้าหมายในพื้นที่ 3 จชต. ที่ออกไปก่อเหตุนอกพื้นที่ หลังจากฝ่ายความมั่นคงได้ระดมกวาดล้างอิทธิพลจากยาเสพติดและธุรกิจเถื่อนในพื้นที่ 3 จชต. รวมทั้งเปิดปฏิบัติการเชิงรุกในพื้นที่ป่าภูเขาและตรวจเข้มแนวชายแดนต่อเนื่องที่ผ่านมา ซึ่งขณะนี้เจ้าหน้าที่ทราบตัวกลุ่มบุคคลดังกล่าวแล้ว อยู่ระหว่างสอบสวนขยายผลเชื่อมโยงเครือข่ายขบวนการเพิ่มเติม
พล.อ.ประวิตร ได้กล่าวขอบคุณและให้กําลังใจในการทํางานของเจ้าหน้าที่ทุกฝ่าย ที่ร่วมกันดูแลสถานการณ์ในพื้นที่จนมีพัฒนาการดีขึ้นตามลําดับ โดยขอให้อดทนในการทํางานและใช้ความเมตตากับกลุ่มคนที่ยังเห็นต่างและใช้วิธีการรุนแรงสร้างความเสียหายกับสถานที่ ระบบเศรษฐกิจ และประชาชนผู้บริสุทธิ์ที่ผ่านมา  พร้อมกับย้ําให้ตํารวจเร่งรัดติดตามความคืบหน้าของคดี นําผู้กระทําผิดมาลงโทษตามกฎหมาย และให้ทุกส่วนราชการประสานการทํางานร่วมกับภาคประชาชน และผู้นําในพื้นที่ทุกระดับอย่างใกล้ชิด ร่วมกันเฝ้าระวังและพัฒนาระบบตรวจสอบป้องกันในพื้นที่ ทั้งการติดตั้งกล้องวงจรปิดเพิ่มเติมและขยายเครือข่ายงานข่าวภาคประชาชนให้ครอบคลุมการดูแลความปลอดภัยในทุกพื้นที่อย่างมีประสิทธิภาพ
ขณะเดียวกันต้องระวังไม่ตกเป็นเครื่องมือในการสร้างเงื่อนไขใหม่ พร้อมทั้งให้จับตาและติดตามความเชื่อมโยงกับกลุ่มอิทธิพลและผลประโยชน์เดิมในพื้นที่อย่างใกล้ชิด สําหรับความเสียหายที่เกิดขึ้น ทั้งทางกายภาพและจิตใจของประชาชน ขอให้หน่วยงานที่เกี่ยวข้องเข้าไปช่วยเหลือเยียวยาความเสียหายกับประชาชนในทุกพื้นที่ให้ทั่วถึง เพื่อให้ประชาชนในพื้นที่สามารถกลับมาใช้ชีวิตเป็นปกติสุขโดยเร็ว
รัฐบาลไทย-ข่าวทำเนียบรัฐบาล-รัฐบาลเร่งป้องกันและแก้ไขปัญหาไฟป่าและหมอกควันในภาคเหนือ
วันจันทร์ที่ 20 มีนาคม 2560
รัฐบาลเร่งป้องกันและแก้ไขปัญหาไฟป่าและหมอกควันในภาคเหนือ
รัฐบาลป้องกันและแก้ไขปัญหาไฟป่าและหมอกควันในภาคเหนือ โดยตั้งศูนย์บัญชาการทั้งในระดับจังหวัดและอําเภอเพื่อควบคุมสถานการณ์ จัดเจ้าหน้าที่ติดตามข้อมูลคุณภาพอากาศและชุดลาดตระเวนเฝ้าระวังไฟป่าอย่างใกล้ชิด
ต่อจากนี้ไป ขอเชิญรับฟังไทยคู่ฟ้า ครับ
รัฐบาลป้องกันและแก้ไขปัญหาไฟป่าและหมอกควันในพื้นที่ภาคเหนืออย่างเข้มข้น โดยตั้งศูนย์บัญชาการทั้งในระดับจังหวัดและอําเภอเพื่อควบคุมสถานการณ์ จัดเจ้าหน้าที่ติดตามข้อมูลคุณภาพอากาศและชุดลาดตระเวนเฝ้าระวังไฟป่าอย่างใกล้ชิด ร่วมกับอาสาภาคประชาชนทําแนวกันไฟในพื้นที่เสี่ยงภัย ทําข้อตกลงกับชุมชนประกาศเขตห้ามเผาอย่างเคร่งครัด เช่น ในพื้นที่ป่าไม้และพื้นที่ริมทางหลวง เตรียมอุปกรณ์ดับเพลิงและฉีดพ่นละอองน้ําเพื่อลดปริมาณฝุ่นละอองในอากาศ ขอความร่วมมือประชาชนงดเว้นการเผา แจกจ่ายหน้ากากอนามัยพร้อมข้อแนะนําการปฏิบัติตนในช่วงที่เกิดหมอกควัน โดยประชาชนที่ได้รับผลกระทบจากสถานการณ์ไฟป่าและหมอกควันสามารถแจ้งเหตุและขอความช่วยเหลือได้ที่ สายด่วนนิรภัย 1784 ตลอด 24 ชั่วโมง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมบัญชีกลางปรับปรุงการค้นหาข้อมูลจัดซื้อจัดจ้างของกรมบัญชีกลาง
วันจันทร์ที่ 28 พฤษภาคม 2561
กรมบัญชีกลางปรับปรุงการค้นหาข้อมูลจัดซื้อจัดจ้างของกรมบัญชีกลาง
กรมบัญชีกลางเร่งพัฒนารูปแบบเปิดเผยข้อมูลในเว็บไซต์จัดซื้อจัดจ้างภาครัฐสําหรับประชาชน เพื่อให้ผู้ประกอบการและประชาชน เข้าใจข้อมูลได้ง่ายขึ้น มีการแสดงผลหลากหลายรูปแบบที่สําคัญยังคงยึดมั่นในหลักการและเจตนารมณ์ในเรื่องของความโปร่งใส เปิดโอกาสให้ตรวจสอบได้
กรมบัญชีกลางเร่งพัฒนารูปแบบการเปิดเผยข้อมูลในเว็บไซต์จัดซื้อจัดจ้างภาครัฐสําหรับประชาชน เพื่อให้ผู้ประกอบการและประชาชน เข้าใจข้อมูลได้ง่ายขึ้น มีการแสดงผลหลากหลายรูปแบบ ที่สําคัญยังคงยึดมั่นในหลักการและเจตนารมณ์ในเรื่องของความโปร่งใส และเปิดโอกาสให้ตรวจสอบการจัดซื้อจัดจ้างภาครัฐได้
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า การเปิดเผยข้อมูลการจัดซื้อจัดจ้างของหน่วยงานภาครัฐ ในเว็บไซต์ของกรมบัญชีกลาง www.gprocurement.go.th โดยสามารถค้นหาได้แต่ละโครงการหรือเลือกเป็นหน่วยงานหรือพื้นที่ก็ได้ การเปิดเผยข้อมูลดังกล่าวจะเปิดเผยครบทุกกระบวนการ ตั้งแต่แผนการจัดซื้อจัดจ้าง ประกาศจัดซื้อจัดจ้าง จนถึงผู้ชนะการเสนอราคา รวมถึงข้อมูลการทําสัญญา การกําหนดให้ผู้ใช้งานต้องใส่รหัสตามภาพที่มองเห็นทุกครั้งที่มีการเรียกข้อมูลนั้น เป็นการปรับปรุงระบบชั่วคราวก่อนที่จะใช้ระบบใหม่ให้มีการค้นหาได้สะดวกและรวดเร็วยิ่งขึ้น ปัจจุบันมีหน่วยงานของรัฐประกาศจัดซื้อจัดจ้าง จํานวน 71,707 แห่ง และมีจํานวนการเข้าใช้งานเฉลี่ยกว่า 300,000 ครั้งต่อวัน นอกจากนี้ยังมีผู้ค้ากับภาครัฐเสนอราคาในระบบ จํานวน 212,586 ราย และมีจํานวนการใช้งานเฉลี่ยกว่า 40,000 ครั้งต่อวัน
อย่างไรก็ตาม กรมบัญชีกลางยังคงยึดมั่นในหลักการและเจตนารมณ์ของการจัดซื้อจัดจ้างภาครัฐด้วยอิเล็กทรอนิกส์ในการเปิดเผยข้อมูลการจัดซื้อจัดจ้าง เพื่อให้เกิดความโปร่งใส ตรวจสอบได้ รวมทั้งส่งเสริมให้ภาคประชาชนมีความเข้มแข็งในการตรวจสอบการจัดซื้อจัดจ้างได้ตลอดเวลา หากหน่วยงานใดมีข้อเสนอแนะในการแก้ปัญหาทุจริตคอร์รัปชั่นหรือป้องกันการโจมตีทางระบบสารสนเทศโดยผู้ไม่หวังดี ก็สามารถเสนอแนะแนวทางที่เป็นประโยชน์มาที่ กองการพัสดุภาครัฐ กรมบัญชีกลาง ได้ตลอดเวลา
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจด่านศุลกากรอรัญประเทศ จ.สระแก้ว
วันพุธที่ 30 สิงหาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจด่านศุลกากรอรัญประเทศ จ.สระแก้ว
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจเยี่ยมการดําเนินงานของด่านศุลกากรอรัญประเทศ เมื่อวันที่ 28 สิงหาคม 2560 พร้อมด้วย นายชาติชาย ทิพย์สุนาวี ปลัดกระทรวงคมนาคม
นายจิรุตม์ วิศาลจิตร ผู้ตรวจราชการกระทรวงคมนาคม นายธานินทร์ สมบูรณ์ อธิบดีกรมทางหลวง นายพิศักดิ์ จิตวิริยะวศิน อธิบดีกรมทางหลวงชนบท และนายสรพงศ์ ไพฑูรย์พงษ์ ผู้ช่วยปลัดกระทรวงคมนาคม โดยมี นายสาธิต ภู่หอมเจริญ นายด่านศุลกากรอรัญประเทศ กล่าวรายงาน และข้าราชการ เจ้าหน้าที่ให้การต้อนรับ ณ ด่านศุลกากรอรัญประเทศ อ.อรัญประเทศ จ.สระแก้ว
นายอาคม เติมพิทยาไพสิฐ กล่าวว่า ปัจจุบันการค้าบริเวณชายแดนระหว่างประเทศไทยกับกัมพูชาบริเวณตลาดโรงเกลือ จุดผ่านแดนถาวร บ้านคลองลึก อ.อรัญประเทศ จ.สระแก้ว เติบโตอย่างรวดเร็วและมีมูลค่าการค้าสูงขึ้นอย่างต่อเนื่อง ประเทศไทยและกัมพูชาจึงมีความเห็นร่วมกันว่าควรดําเนินการเปิดจุดผ่านแดนถาวรแห่งใหม่ เพื่อแก้ไขปัญหาความแออัดของจุดผ่านแดน และพื้นที่การค้าบริเวณชายแดน สอดคล้องกับนโยบายรัฐบาลด้านการส่งเสริมบทบาทและการใช้โอกาสในประชาคมอาเซียน เพื่อสร้างความกินดีอยู่ดีให้กับคนไทยโดยรวม โดยปัจจัยที่ทําให้มูลค่าการค้าชายแดนด่าน อ.อรัญประเทศ มีทิศทางเติบโตขึ้นเรื่อย ๆ เกิดจากสภาพเส้นทางคมนาคมที่ดี ทําให้การนําเข้าและส่งออกเป็นไปด้วยความสะดวก ทั้งนี้ กระทรวงคมนาคม โดยกรมการขนส่งทางบก ได้ดําเนินโครงการนําร่องการแลกเปลี่ยนสิทธิจราจรระหว่างไทย - กัมพูชา เส้นทาง ได้แก่ กรุงเทพฯ - กบินทร์บุรี - สระแก้ว - อรัญประเทศ และกรุงเทพฯ - แหลมฉบัง - พนมสารคาม - กบินทร์บุรี - สระแก้ว - อรัญประเทศ - ปอยเปต - ศรีโสภณ - เปอสาต - พนมเปญ - นากหลวง - บาเวต โดยใช้จุดผ่านแดนเพียงจุดเดียว คือ จุดผ่านแดนอรัญประเทศ - ปอยเปต พื้นที่ควบคุมร่วมกัน (Common Control Area: CCA) เป็นส่วนหนึ่งของโครงการอุณหภูมิภาคลุ่มน้ําโข่ง (GMS) ซึ่งจะช่วยอํานวยความสะดวกในการขนส่งข้ามพรมแดน โดยเจ้าหน้าที่ไทยและกัมพูชาร่วมกันตรวจสอบสินค้า ยานพาหนะบรรทุกสินค้า และผู้ควบคุมยานพาหนะเพียงจุดเดียว สําหรับจุดผ่านแดนถาวรคลองลึก อ.อรัญประเทศ จ.สระแก้ว เป็นประตูการค้าใหญ่ที่สุดของไทยที่เชื่อมโยงกับกัมพูชา มีทําเลที่เหมาะสมตั้งอยู่ใกล้ท่าเรือแหลมฉบัง และกรุงเทพฯ เป็นช่องทางการค้าและขนส่งสินค้าไปยังกรุงพนมเปญและเวียดนามตอนใต้
รัฐบาลไทย-ข่าวทำเนียบรัฐบาล-กระทรวงกลาโหม รับพระราชทานภาพถ่ายและสำเนาพระราชดำรัส พระสมเด็จพระเจ้าอยู่หัวรัชกาลที่ 10
วันพฤหัสบดีที่ 1 สิงหาคม 2562
กระทรวงกลาโหม รับพระราชทานภาพถ่ายและสําเนาพระราชดํารัส พระสมเด็จพระเจ้าอยู่หัวรัชกาลที่ 10
พลเอก ณัฐ อินทรเจริญ ปลัดกระทรวงกลาโหม เป็นประธานในพิธีมอบ ภาพถ่ายและสําเนาพระราชดํารัส พระสมเด็จพระเจ้าอยู่หัวรัชกาลที่ 10 แก่ มณฑลทหารบกและตุลาการศาลทหาร
ตามที่ได้ทรงพระกรุณาโปรดเกล้าโปรดกระหม่อมพระราชทาน ภาพถ่ายและสําเนาพระราชดํารัสที่พระราชทาน แก่ตุลาการศาลทหาร ในวโรกาส ที่ทรงพระกรุณาโปรดเกล้าโปรดกระหม่อม ให้รัฐมนตรีว่าการกระทรวงกลาโหม นําตุลาการศาลทหาร เข้าเฝ้าทูลละอองธุลีพระบาทถวายสัตย์ปฏิญาณ ก่อนเข้ารับหน้าที่เมื่อวันที่ 23 ตุลาคม 2561 ณ.พระที่นั่งอัมพรสถานพระราชวังดุสิต
โดย ภาพถ่ายและสําเนาพระราชดํารัสที่รับมอบในครั้งนี้ จะอัญเชิญไปประดับณ.ศาลทหารทั่วราชอาณาจักร เพื่อให้ตุลาการศาลทหารและผู้ที่เกี่ยวข้องน้อมนําไปเป็นแนวทางในการปฏิบัติหน้าที่ให้เกิดประโยชน์สูงสุดแก่ประเทศชาติและประชาชนสืบไป
นอกจากนี้ สํานักงานปลัดกระทรวงกลาโหมยังได้จัดการบรรยายพิเศษ โดยมี นายไสลเกษ วัฒนพันธุ์ ประธานศาลฎีกา หัวหน้าสํานักตุลาการทหาร และนายธวัชชัย พาณิชย์สกุลชัย ผู้พิพากษาหัวหน้าคณะในศาลอาญาคดีทุจริตและประพฤติมิชอบ ภาค 2 มาร่วมบรรยายให้ความรู้ เรื่องการอํานวยความยุติธรรมในการพิจารณาคดีของศาลในระบบ4.0 ตามโครงการศาลทหารต้นแบบ
ให้กับข้าราชการกรมพระธรรมนูญ /และข้าราชการของสํานักงานปลัดกระทรวงกลาโหมและภาคส่วนที่เกี่ยวข้อง เพื่อพัฒนาขีดความสามารถของศาลทหาร โดยการนําเทคโนโลยีที่ทันสมัย มาปรับใช้เพื่ออํานวยความสะดวกด้านคดีต่างๆ ให้เกิดความสอดคล้องกับยุทธศาสตร์ชาติ และการปฏิรูปประเทศด้านกระบวนการยุติธรรม ตามนโยบายของรัฐบาล
รัฐบาลไทย-ข่าวทำเนียบรัฐบาล-“หม่อมเต่า” เปิดโครงการจัดทำแฟ้มนายจ้างอิเล็กทรอนิกส์ จ.สมุทรสาคร
วันพฤหัสบดีที่ 12 มีนาคม 2563
“หม่อมเต่า” เปิดโครงการจัดทําแฟ้มนายจ้างอิเล็กทรอนิกส์ จ.สมุทรสาคร
รัฐมนตรีว่าการกระทรวงแรงงาน เปิดโครงการจัดทําแฟ้มนายจ้างอิเล็กทรอนิกส์ สํานักงานประกันสังคมตั้งเป้าไว้กว่า 9 แสนแฟ้ม เป็นกลไกลสําคัญในการปรับเปลี่ยนรูปแบบการทํางานของกระทรวงแรงงานให้ขับเคลื่อนไปสู่ Thailand 4.0 ณ สํานักงานประกันสังคมจังหวัดสมุทรส
วันที่ 12 มีนาคม 2563 เวลา 10.00 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานพิธีเปิดโครงการจัดทําแฟ้มนายจ้างอิเล็กทรอนิกส์ ณ สํานักงานประกันสังคมจังหวัดสมุทรสาคร โดยกล่าวว่า สํานักงานประกันสังคมให้ความสําคัญ และใส่ใจในแนวนโยบายเร่งด่วนของกระทรวงแรงงาน และนโยบายสําคัญที่มอบผู้บริหารกระทรวงแรงงานให้ช่วยกันพัฒนางานให้มีการยกระดับการให้บริการประชาชนให้ดีที่สุด เพื่อให้กระทรวงแรงงานเป็นกระทรวงที่ได้รับการยอมรับจากประชาชนทั่วไป จึงได้ดําเนินโครงการจัดทําแฟ้มนายจ้างอิเล็กทรอนิกส์ ซึ่งพัฒนาระบบการปฏิบัติราชการจากการใช้เอกสารหลักฐานที่เป็นกระดาษสู่เอกสารในรูปแบบอิเล็กทรอนิกส์ โดยสํานักงานประกันสังคมตั้งเป้าไว้กว่า 9 แสนแฟ้ม โดยในวันนี้จะมีการเปิดการจัดทําพร้อมกันทั่วประเทศในหน่วยงาน ที่จะเป็นกลไกลสําคัญในการปรับเปลี่ยนรูปแบบการทํางานของกระทรวงแรงงานให้ขับเคลื่อนไปสู่ Thailand 4.0
ทั้งนี้ การจัดทําแฟ้มนายจ้างอิเล็กทรอนิกส์ เป็นโครงการหนึ่งที่สํานักงานประกันสังคม มุ่งหวังจะปฏิรูประบบและวิธีการปฏิบัติราชการโดยใช้เอกสารหลักฐานที่เป็นกระดาษสู่ความทันสมัยบนข้อมูล และหลักฐานเชิงประจักษ์ในรูปแบบอิเล็กทรอนิกส์ โดยนํานวัตกรรมเทคโนโลยีมาใช้ในการบริหารจัดการข้อมูลที่เรียกว่า “แฟ้มอิเล็กทรอนิกส์” คือ ข้อมูลนายจ้าง ลูกจ้าง ผู้ประกันตน ที่อยู่ในแฟ้มนายจ้างทั้งประเทศ 926,183 แฟ้ม จะถูกจัดเก็บในรูปแบบอิเล็กทรอนิกส์ พนักงานเจ้าหน้าที่ของสํานักงานประกันสังคมทุกคนสามารถเข้าใช้เพื่อให้บริการนายจ้าง ลูกจ้าง ผู้ประกันตน และประชาชนทั่วไป ได้ด้วยความสะดวก รวดเร็ว สมบูรณ์ ครอบคลุมทุกรายละเอียด ในการอํานวยความสะดวก ซึ่งเป็นการตอบสนองยุทธศาสตร์ชาติ 20 ปี ยุทธศาสตร์ที่ 6 การปรับสมดุลและพัฒนาระบบการบริหารจัดการภาครัฐ
รัฐบาลไทย-ข่าวทำเนียบรัฐบาล-นายกรัฐมนตรีออกกำลังกายโดยการเดินจากทำเนียบรัฐบาล ไปยังบ้านพิษณุโลก พร้อมตรวจเยี่ยมบ้านฯ ที่ได้รับการบูรณะแล้ว
วันพฤหัสบดีที่ 6 กันยายน 2561
นายกรัฐมนตรีออกกําลังกายโดยการเดินจากทําเนียบรัฐบาล ไปยังบ้านพิษณุโลก พร้อมตรวจเยี่ยมบ้านฯ ที่ได้รับการบูรณะแล้ว
นายกรัฐมนตรีออกกําลังกายโดยการเดินจากทําเนียบรัฐบาลไปยังบ้านพิษณุโลก พร้อมตรวจเยี่ยมบ้านฯ ที่ทําการบูรณะเสร็จแล้ว เพื่อใช้เป็นสถานที่ประชุมหรือรับรองแขกจากต่างประเทศตามความเหมาะสมต่อไป
วันนี้ (5 กันยายน 2561) เวลา 15.30 น. ณ บ้านพิษณุโลก ถนนพิษณุโลก กรุงเทพฯ พลเอก ประยุทธ์ จันทร์โอชา นายกรัฐมนตรี ออกกําลังกายโดยการเดินออกจากทําเนียบรัฐบาลไปยังบ้านพิษณุโลก พร้อมตรวจเยี่ยมบ้านพิษณุโลก ห้องประชุมต่าง ๆ ที่ทําการบูรณะเสร็จแล้ว เพื่อใช้เป็นสถานที่ประชุมหรือรับรองแขกจากต่างประเทศ
“บ้านพิษณุโลก” นั้น ก่อสร้างขึ้นโดยช่างชาวอิตาเลียน เมื่อปี พ.ศ. 2465 ซึ่งเป็นช่างคนเดียวกับที่เคยสร้างพระที่นั่งอนันตสมาคม บ้านพิษณุโลก ปัจจุบันมีพื้นที่ประมาณ 25 ไร่ ประกอบด้วย ตึกนารายณ์บรรทมสินธุ์ เป็นตึกประธาน และ มีตึกบริวาร เช่น ตึกเย้าใจ เรือนคู่ใจ เรือนณรงค์ เรือนกลัมพากร และ โรงรถเดิม ซึ่งปลูกเรียงรายกันไปตามลําดับ และมีการจัดสวนและสระน้ําขนาดใหญ่แบบธรรมชาติ โดยมีสวนป่า “เขาดิน” เป็นภูเขาจําลองขนาดย่อม มีน้ําตกเล็กๆ ไหลริน และบนยอดดอยมีศาลเทพารักษ์ “ศาลท้าวหิริญฮู” หรือ "ท้าวหิรัญพนาสูร" ไว้เคารพบูชา
จากนั้น นายกรัฐมนตรีได้ปั่นจักรยานทั่วบริเวณ จํานวน 3 รอบ หลังจากนั้นได้กล่าวฝากกับสื่อมวลชนเชิญชวนให้ประชาชนออกกําลังกายเพื่อจะได้มีสุขภาพร่างกายที่แข็งแรง ขณะนี้รัฐบาลได้ผลักดันนโยบายด้านการให้ความสําคัญกับสุขภาพลงไปยังโรงพยาบาลปฐมภูมิทั่วประเทศ ซึ่งเป็นโครงสร้างขั้นพื้นฐานที่ประชาชนทุกคนควรให้ความสําคัญและหมั่นออกกําลังกายเป็นประจําสม่ําเสมอเพื่อปลอดโรคภัยและมีสุขภาพร่างกายที่แข็งแรงโดยถ้วนหน้ากัน
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. ติดตามปัญหาช้างป่าสลักพระ
วันศุกร์ที่ 19 กรกฎาคม 2562
รมว.ทส. ติดตามปัญหาช้างป่าสลักพระ
รมว.ทส. ติดตามปัญหาช้างป่าสลักพระ
วันศุกร์ที่ 19 กรกฎาคม 2562 เวลา 14.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม(รมว.ทส.) ลงพื้นที่เขตรักษาพันธุ์สัตว์ป่าสลักพระ ตําบลวังด้ง อําเภอเมือง จังหวัดกาญจนบุรี เพื่อตรวจเยี่ยมการปฏิบัติงานของเจ้าหน้าที่กรมอุทยานแห่งชาติ สัตว์ป่า และพันธุ์พืช และติดตามปัญหาเรื่องช้างป่า ที่รบกวนพื้นที่เกษตรกรรมของประชาชนในพื้นที่ พร้อมกับพบปะทําความเข้าใจกับประชาชนในพื้นที่ได้รับผลกระทบจากช้างป่าสลักพระเข้ามากินพืชไร่การเกษตร
โดยมีนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม พร้อมด้วยนายธัญญา เนติธรรมกุล อธิบดีกรมอุทยานแห่งชาติฯ นายประกิต วงศ์ศรีวัฒนกุล รองอธิบดีกรมอุทยานแห่งชาติฯ ดร.กาญจนา นิตยะ ผู้อํานวยการสํานักอนุรักษ์สัตว์ป่า นายยุทธชัย ปัทมสนธิ ผู้อํานวยการสํานักบริหารพื้นที่อนุรักษ์ที่ 3 และผู้บริหารในสังกัดกระทรวงทรัพยากรธรรมชาติและสิ่งแวดล้อมให้การต้อนรับ และเข้าร่วมการประชุมเพื่อร่วมกันแก้ไขปัญหาช้างป่าในพื้นที่ ณ เขตรักษาพันธุ์สัตว์ป่าสลักพระ จังหวัดกาญจนบุรี
รัฐบาลไทย-ข่าวทำเนียบรัฐบาล-รปอ.ภานุวัฒน์ฯ ประชุมเตรียมการรับมือมาตรการผ่อนปรนสำหรับภาคอุตสาหกรรมในช่วงสถานการณ์โควิด-19 ในไทย
วันเสาร์ที่ 18 เมษายน 2563
รปอ.ภานุวัฒน์ฯ ประชุมเตรียมการรับมือมาตรการผ่อนปรนสําหรับภาคอุตสาหกรรมในช่วงสถานการณ์โควิด-19 ในไทย
รปอ.ภานุวัฒน์ฯ ประชุมเตรียมการรับมือมาตรการผ่อนปรนสําหรับภาคอุตสาหกรรมในช่วงสถานการณ์โควิด-19 ในไทย
วันที่ 18 เมษายน 2563 – 13.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม และ นางพงษ์ศิริ วรรณศรี ผู้อํานวยการกองตรวจราชการ สํานักงานปลัดกระทรวงอุตสาหกรรม กระทรวงอุตสาหกรรม เข้าร่วมประชุมเตรียมการรับมือมาตรการผ่อนปรนสําหรับทุกภาคส่วนในช่วงสถานการณ์โควิด-19 ในไทย โดยได้ให้ความเห็นในส่วนของภาคอุตสาหกรรม ณ ห้องประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ทําเนียบรัฐบาล
รัฐบาลไทย-ข่าวทำเนียบรัฐบาล-สมาคมผู้ประกอบการรักษาความปลอดภัยฯ พบ‘หม่อมเต่า’ ขอสนับสนุนสถานที่ฝึกอบรมหลักสูตร รปภ.
วันพฤหัสบดีที่ 3 ตุลาคม 2562
สมาคมผู้ประกอบการรักษาความปลอดภัยฯ พบ‘หม่อมเต่า’ ขอสนับสนุนสถานที่ฝึกอบรมหลักสูตร รปภ.
รัฐมนตรีว่าการกระทรวงแรงงาน ให้การต้อนรับ นายกสมาคมผู้ประกอบการรักษาความปลอดภัยแห่งประเทศไทย และคณะ เข้าเยี่ยมคารวะในโอกาสรับตําแหน่งและหารือประเด็นขอให้กระทรวงแรงงาน สนับสนุนการฝึกอบรมหลักสูตรการรักษาความปลอดภัย
รัฐมนตรีว่าการกระทรวงแรงงาน ให้การต้อนรับ นายกสมาคมผู้ประกอบการรักษาความปลอดภัยแห่งประเทศไทย และคณะ เข้าเยี่ยมคารวะในโอกาสรับตําแหน่งและหารือประเด็นขอให้กระทรวงแรงงาน สนับสนุนการฝึกอบรมหลักสูตรการรักษาความปลอดภัย โดยกรมพัฒนาฝีมือแรงงานจะหารือในรายละเอียดกับสมาคมฯ เพื่อใช้สถาบัน/สํานักงานพัฒนาฝีมือแรงงานจังหวัดเป็นสถานที่ฝึกอบรม
เมื่อวันที่ 3 ตุลาคม 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ให้การต้อนรับ นายวัชรพล บุษมงคล นายกสมาคมผู้ประกอบการรักษาความปลอดภัยแห่งประเทศไทย และคณะ
ในโอกาสเข้าเยี่ยมคารวะเพื่อแสดงความยินดีและให้กําลังใจที่เข้ารับตําแหน่งรัฐมนตรีว่าการกระทรวงแรงงาน ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยนายกสมาคมผู้ประกอบการรักษาความปลอดภัยฯ ได้หารือในประเด็นที่พระราชบัญญัติธุรกิจรักษาความปลอดภัย พ.ศ.2558 กําหนดให้เจ้าหน้าที่รักษาความปลอดภัยต้องผ่านการอบรมหลักสูตรการรักษาความปลอดภัย ซึ่งปัจจุบันศูนย์ฝึกอบรมของสํานักงานตํารวจแห่งชาติและศูนย์ฝึกเอกชนที่ได้รับการรับรองมีไม่เพียงพอทําให้เจ้าหน้าที่รักษาความปลอดภัยผู้ระหว่างยื่นคําขอรับใบอนุญาตต้องขาดคุณสมบัติเป็นจํานวนมาก จึงขอให้กระทรวงแรงงาน โดยกรมพัฒนาฝีมือแรงงาน ดําเนินการยื่นขอการรับรองเป็นสถานที่ฝึกอบรมฯ และได้รับอนุญาตให้เป็นสถานฝึกอบรมหลักสูตรการรักษาความปลอดภัยฯ จํานวน 1 แห่ง คือ สํานักงานพัฒนาฝีมือแรงงานเพชรบูรณ์ แต่ในปัจจุบันยังไม่ได้มีการดําเนินการฝึกอบรมอยู่ระหว่างการดําเนินการยื่นคําขอรับรองเป็นสถานฝึกอบรมฯ
ม.ร.ว.จัตุมงคลฯ ได้รับทราบข้อเสนอดังกล่าวของสมาคมฯ และขอให้กรมพัฒนาฝีมือแรงงาน ได้หารือกับสมาคมฯ เพื่อขอใช้สถานที่ของสถาบัน/สํานักงานพัฒนาฝีมือแรงงานจังหวัดให้เป็นสถานฝึกอบรมหลักสูตรการรักษาความปลอดภัยฯ ภาคละ 1 แห่ง รวมทั้งสิ้น 5 แห่ง ทั้งนี้ สมาคมฯ จะสนับสนุนค่าวิทยากร และค่าอาหารในการฝึกสมาคมฯ โดยสามาคมฯ จะได้หารือกับกรมพัฒนาฝีมือแรงงานในรายละเอียดต่อไป
รัฐบาลไทย-ข่าวทำเนียบรัฐบาล-ปลัดสธ.ให้ทุกจังหวัดติดตามค้นหาคนกรุงกลับบ้าน [กระทรวงสาธารณสุข]
วันอังคารที่ 24 มีนาคม 2563
ปลัดสธ.ให้ทุกจังหวัดติดตามค้นหาคนกรุงกลับบ้าน [กระทรวงสาธารณสุข]
ปลัดกระทรวงสาธารณสุข ให้สํานักงานสาธารณสุขจังหวัด เร่งติดตามค้นหาผู้เดินทางกลับจากกทม. ส่งอสม.ให้คําแนะนําการปฏิบัติตัว แยกตนเองอยู่บ้าน 14 วัน เร่งประชาสัมพันธ์มาตรการเว้นระยะห่างทางสังคม (Social Distancing) โดยเฉพาะกลุ่มผู้สูงอายุควรอยู่บ้าน
ปลัดกระทรวงสาธารณสุข ให้สํานักงานสาธารณสุขจังหวัด เร่งติดตามค้นหาผู้เดินทางกลับจากกทม. ส่งอสม.ให้คําแนะนําการปฏิบัติตัว แยกตนเองอยู่บ้าน 14 วัน เร่งประชาสัมพันธ์มาตรการเว้นระยะห่างทางสังคม (Social Distancing) โดยเฉพาะกลุ่มผู้สูงอายุควรอยู่บ้าน เพื่อลดการติดเชื้อ
วันนี้ (24 มีนาคม 2563) ที่ศูนย์ปฏิบัติการฉุกเฉิน ด้านการแพทย์และสาธารณสุข สํานักงานปลัดกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข พร้อมด้วยรองปลัดกระทรวงสาธารณสุข นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค แพทย์หญิงพรรณพิมล วิปุลากร อธิบดีกรมอนามัย นายแพทย์ไพศาล ดั่นคุ้ม เลขาธิการคณะกรรมการอาหารและยา นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายแพทย์ณรงค์ อภิกุลวณิช รองอธิบดีกรมการแพทย์ ประชุมทางไกลศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อไวรัสโคโรนา 2019 (COVID-19) ทุกจังหวัด
นายแพทย์สุขุมกล่าวว่า ในการสร้างการรับรู้ประชาชนต่อสถานการณ์โรคโควิด-19 ในแต่ละจังหวัด ขอให้อยู่ในดุลยพินิจของผู้ว่าราชการจังหวัด ในฐานะประธานคณะกรรมการโรคติดต่อจังหวัด ที่จะให้สัมภาษณ์หรือแถลงข่าว ทั้งกรณีผู้ป่วยรายใหม่ ผู้ป่วยอาการหนัก ความก้าวหน้าในการรักษา และส่งข้อมูลมายังส่วนกลางโดยเร็ว ด้านการรักษาขอให้ทํางานเป็นเครือข่าย ปรึกษาผู้ตรวจราชการเขตสุขภาพหรือโรงเรียนแพทย์ เพื่อความปลอดภัยและความมั่นใจของผู้ป่วย
นายแพทย์สุขุมกล่าวต่อว่า กระทรวงสาธารณสุข ได้สั่งการให้ทุกจังหวัดดําเนินการใน 3 ด้าน คือ 1.การควบคุมป้องกันโรค ลดการแพร่ระบาด ซึ่งเดิมเราควบคุมได้ดี แต่มีจํานวนผู้ป่วยที่เพิ่มขึ้น มาจากสนามมวย และสถานบันเทิง และแรงงานที่กลับจากต่างประเทศ 2.ด้านการรักษา ต้องมีความพร้อม เตียง อุปกรณ์การแพทย์ ยา ชุดป้องกันตนเอง (PPE.) รวมทั้งเตรียม รพ.สนาม หอผู้ป่วยแยกเฉพาะโรค (Cohort Ward) สถานที่ หรือโรงแรมรองรับผู้ป่วยที่ไม่มีอาการหรืออาการน้อย และ3. ขวัญกําลังใจของบุคลากร ค่าเสี่ยงภัยได้โอนไปตามเขตสุขภาพเรียบร้อย ขอให้เร่งรัดการเบิกจ่าย และให้ผู้ตรวจราชการกระทรวงรับผิดชอบการดําเนินงาน
นอกจากนี้ ขณะนี้ประชาชนที่ทํางานในกทม.และปริมณฑล ได้เดินทางกลับภูมิลําเนาเป็นจํานวนมาก มีโอกาสเกิดการแพร่กระจายเชื้อ ได้ให้นายแพทย์สาธารณสุขจังหวัด ในฐานะคณะกรรมการโรคติดต่อจังหวัด เฝ้าระวังติดตาม โดยสํารวจผู้เดินทางกลับภูมิลําเนา และให้อาสาสมัครสาธารณสุข ให้คําแนะนําในการปฏิบัติตัว แยกตนเองอยู่บ้าน 14 วัน งดกิจกรรมรวมกลุ่ม สังสรรค์ หากพบมีคนป่วยให้แจ้งเจ้าหน้าที่สาธารณสุข กํานัน ผู้ใหญ่บ้าน และแจ้งข้อมูลข่าวสารมายังส่วนกลางโดยเร็ว ขอให้เร่งประชาสัมพันธ์มาตรการเว้นระยะห่างทางสังคม (Social Distancing) โดยเฉพาะกลุ่มผู้สูงอายุควรอยู่บ้าน เพื่อลดการติดเชื้อ ลดการเสียชีวิต รวมทั้งฝากให้ชุมชนช่วยกันสอดส่องดูแล หากเจ็บป่วยอย่าปกปิด ควรให้รายละเอียดข้อมูล เพื่อจะได้วินิจฉัย รักษาได้ทันท่วงที
“ขอให้คํานึงถึงความปลอดภัยของบุคลากรสาธารณสุขเป็นเรื่องสําคัญที่สุด ดูแลป้องกันตนเอง รักษาสุขภาพให้แข็งแรง หากเจ็บป่วยมีอาการคล้ายไข้หวัด สามารถตรวจหาเชื้อโควิด-19 ได้ฟรี” นายแพทย์สุขุมกล่าว
********************************** 24 มีนาคม 2563